EkBass/fiwiki-20250220-pages-articles huggingface dataset:
Hyppy tuntemattomaan

Hyppy tuntemattomaan voi tarkoittaa seuraavia: *Hyppy tuntemattomaan, Eija Kantolan studioalbumi vuodelta 2002 *Hyppy tuntemattomaan (Podvig razvedtshika), Boris Barnetin elokuva vuodelta 1947 *Hyppy tuntemattomaan (Salto), Tadeusz Konwickin elokuva vuodelta 1965 *Adam ja hyppy tuntemattomaan (Adam at Six A.M.), Robert Scheererin elokuva vuodelta 1970 *Hyppy tuntemattomaan (Jugando con la muerte), José Antonio de la Loman elokuva vuodelta 1982 *Hyppy tuntemattomaan (Daredevils: Human Bird), televisiodokumentti liitopukuhyppääjä Jeb Corlissista vuodelta 2009
Rajalan koulu

Rajalan koulu on Kuopion Puijonlaaksossa sijaitseva suomenkielinen alakoulu (luokka-asteet 1–6). Koulua käy noin 400 oppilasta (2016–2017). Koulun naapurustossa toimii päiväkoti. ==Lähteet== Luokka:Kuopion peruskoulut
Kaija Härkin

Kaija Alli Inkeri Härkin (s. 12. kesäkuuta 1951 Valtimo) on suomalainen entinen maajoukkuetason kilpahiihtäjä. Härkin on kertonut vuonna 2012 Arto Halosen Sinivalkoinen valhe -dokumentissa, että Tapio Videman pyysi häntä uran aikana mukaan hormonitutkimukseen.Mietoa ei ole epäilty dopingista. Helsingin Sanomat. 24.9.2012 Paljastusten jälkeen hänet eristettiin hiihtopiireistä ja hän oli lähellä itsemurhaa.Aamuset 28.9.2012 Härkinin seura oli Valtimon Vasama, ja hän voitti 1968 nuorten EM-kisoissa 5 km:n hiihdossa pronssia ja viestissä hopeaa. 1969 ja 1970 hän oli voittamassa nuorten EM-kisojen viestissä. Vuonna 1968 Ulla Suhonen, Kaija Härkin ja Maija Timonen voittivat A-tyttöjen joukkuemestaruuden maastojuoksussa, ja 1969 he voittivat SM- viestikultaa Ranualla hiihdossa. 1970 Härkin voitti nuorten Suomen-mestaruuden 5 km:n hiihdossa. Aikuisten sarjassa 1971–1973 hän voitti kolme peräkkäistä SM-kultaa 3 × 5 km viestissä joukkueessa, jossa hänen lisäkseen olivat Ulla Suhonen ja Marja Hakkarainen. 1974 he voittivat hopeaa. Maastojuoksussa he voittivat kaksi SM-kultaa joukkuekisasta 1972–1973.Valtimon Vasama ==Lähteet== Luokka:Suomalaiset maastohiihtäjät‎ Luokka:Vuonna 1951 syntyneet Luokka:Elävät henkilöt
Härkin (täsmennyssivu)

Härkin tarkoittaa seuraavia: * Härkin (myös hierin tai hierrin), hämmennysväline, jalkamyllyn osa * Härkinmylly (myös hierinmylly tai jalkamylly), tavallisesti jauhojen tai pellavan jauhamiseen käytetty vesimylly ==Sukunimi== * Kaija Härkin (s. 1951), kilpahiihtäjä * Mikko Härkin (s. 1979), muusikko * Ogoi Määränen (o.s. Härkin, 1858–1940), suomenkarjalainen runonlaulaja ja kansanparantaja. Luokka:Luettelot henkilöistä sukunimen mukaan
Vehkalammen koulu

Vehkalammen koulu on Kuopion Riistavedellä toimiva suomenkielinen alakoulu (luokka-asteet 1–6). Koulua käy 65 oppilasta. Vehkalammen koulu on osa noin 290 oppilaan ja 36 henkilökuntaan kuuluvan edustajan Riistaveden yhtenäiskoulua. Koululla on esimerkiksi yhteinen rehtori Riistaveden keskustassa, runsas 12 kilometrin itään sijaitsevan Riistaveden koulun (yläkoulu) kanssa. Koulussa on viisi luokkahuonetta. == Lähteet == Luokka:Kuopion peruskoulut Luokka:Riistavesi
Hyppy tuntemattomaan (vuoden 1982 elokuva)

Hyppy tuntemattomaan (Jugando con la muerte) on José Antonio de la Loman ohjaama espanjalais-meksikolainen toimintaelokuva vuodelta 1982. Sen pääosissa näyttelevät Jorge Rivero, Maud Adams, Chuck Connors, George Peppard ja Max von Sydow. Elokuvassa Espanjan poliisia edustava palkkasoturi soluttautuu huumeliigaan. == Vastaanotto == Video-oppaassa vuodelta 1994 Bello Romano antoi elokuvalle kaksi tähteä viidestä, mikä teoksen mukaan vastaa sanallista arviota ”keskinkertainen”. == Lähteet == == Aiheesta muualla == * * Luokka: Meksikolaiset elokuvat Luokka:Vuoden 1982 espanjalaiset elokuvat
Melalahden koulu

Melalahden koulu oli Kuopion Riistavedellä toimiva suomenkielinen alakoulu (luokka-asteet 1–6). Koulua kävi 120 oppilasta (2019–2020). Melalahden koulu on osa noin 290 oppilaan ja 36 henkilökuntaan kuuluvan ihmisen Riistaveden yhtenäiskoulua. Koululla on esimerkiksi yhteinen rehtori samoin Riistaveden keskustaajamassa sijaitsevan Riistaveden koulun (yläkoulu) kanssa. Elokuussa 2023 yhtenäiskoulu muutti uusiin tiloihin Riistaveden monitoimijataloon. ==Lähteet== Luokka:Kuopion peruskoulut Luokka:Melalahti (Kuopio)
Piotr Sawicki

Piotr Sawicki (s. 25. heinäkuuta 1974 Białystok) on puolalainen karateka. Hän on voittanut Kyokushinin kevytsarjan maailmanmestaruuden 1997 ja on nelinkertainen Euroopan-mestari. ==Karate== Sawicki saavutti kotimaassaan Puolassa aluksi pronssia vuoden 1993 Puolan mestaruuskilpailuissa ja vuotta myöhemmin hopeaa.Mistrz Świata w Zakopanem! karate.limanowa.pl 24.4.2013 Viitattu 2.9.2016 Sawicki saavutti ensimmäisen mitalinsa Euroopan kisoissa Romaniassa 1995, jolloin hän hävisi loppuottelussa Antal Benczelle. Seuraavana vuonna Sawicki eteni toistamiseen loppuotteluun Kreikassa 1996, jolloin hän voitti maanmiehensä Leszek Zgrzebniakin. Mestaruus oli Sawickin ensimmäinen EM-kilpailuissa. Sawicki kohtasi Zgrzebniakin toistamiseen seuraavien EM- kilpailujen loppuottelussa Puolassa. Toistamiseen Sawicki oli parempi ja hän voitti uransa toisen Euroopan mestaruuden.IKO-1. Результаты весовых Чемпионатов Европы по киокушин карате с 1996г. kyokushinkarate.com.ua Viitattu 1.9.2016 ==Lähteet== Luokka:Puolalaiset karatekat Luokka:Kyokushinin harjoittajat Luokka:Vuonna 1974 syntyneet Luokka:Elävät henkilöt
Ihantola

Ihantola on vuonna 1907 rakennettu jugend-tyylinen asuinkerrostalo Helsingin Kallion kaupunginosassa, Viidennen linjan päässä, Agricolankadun ja Itäisen Papinkadun kulmassa, osoitteessa Viides linja 18. Ihantolaa vastapäätä on Helsingin keskuspelastusasema ja Kallion kirkko. Rakennus valmistui vuonna 1907 työläisten omistaman asunto-osakeyhtiön toimesta, ja sen suunnitteli rakennusmestari O. E. Koskinen.Björkman 2019, s. 234 == Historia ja arkkitehtuuri == Ihantola rakennettiin osana Kallion nopeaa kehitystä työväenluokan asuinalueeksi 1900-luvun alussa. Se oli ensimmäinen korkea kivitalo Karhupuiston ympäristössä, jota tuolloin hallitsivat matalat puutalot. Rakennuksessa on paljon viittauksia jugendin suosimiin kasviaiheisiin ja kansallisromanttiseen kuvastoon. Julkisivussa on myös geometrisia kuvioita, jotka on tehty rappaukseen kiviupotuksin. Vaaleanpunaiseksi maalatun rappauspinnan linnamaisuutta pehmentävät monet luonnonkiviupotuksin tehdyt luonnolliset ja geometriset elementit. Yksi julkisivun yksityiskohdista on rakennusvuosi 1907. Alun perin Ihantolan 85 asunnosta vain 48:ssa oli kylpyhuone, ja muut asukkaat käyttivät yhteisiä kylpyhuonetiloja porrashuoneissa. Vuonna 1981 valmistuneessa peruskorjauksessa kaikkiin asuntoihin rakennettiin omat saniteettitilat. == Ympäristö == Ihantola sijaitsee merkittävässä jugend-rakennusten keskittymässä. Läheisiä saman aikakauden rakennuksia ovat "Ylänkö" Viides linja 12:ssa (W. G. Palmqvist ja Birger Brunila, 1908), Viides Linja 16 (J. W. Tikka ja W. G. Palmqvist, 1909), Agricolankatu 9 (O. E. Koskinen, 1910), Agricolankatu 11 (Heikki Kaartinen, 1910) ja Agricolankatu 13 (Palmqvist ja Sjöström, 1911). Näissä rakennuksissa romantisoituun menneisyyteen viittaava muotokieli on korvattu geometrisilla koristeilla, mikä luo alueelle yhtenäisen arkkitehtonisen ilmeen. == Kansainvälinen huomio == Vuonna 2024 Ihantola sai kansainvälistä huomiota, kun valokuvaaja Oksana Smolianinovan marraskuussa 2018 ottama kuva rakennuksesta valittiin osaksi Lontoon South Kensingtonissa järjestettyä "Accidentally Wes Anderson" -näyttelyä. Näyttelyssä esiteltiin elokuvaohjaaja Wes Andersonin visuaalista tyyliä muistuttavia rakennuksia ympäri maailman. Kuva herätti huomiota symmetrisellä sommittelullaan ja satulinnamaisella tunnelmallaan, joka toi mieleen Andersonin elokuvan "The Grand Budapest Hotel". Korostuneen vaaleanpunainen, koristeellinen ja torneilla viimeistelty Ihantola rinnastettiin näyttelyssä muun muassa Los Angelesin Eastern Columbia Buildingiin ja Portugalin Palácio de Estoihin. == Lähteet == * Björkman, Johanna: Helsingin jugend – arkkitehtuuriopas. Helsingin kaupunginmuseo 2019. ISBN 978-952-331-578-5 === Viitteet === == Aiheesta muualla == Luokka:Helsingin asuinrakennukset Luokka:Kallio Luokka:Helsingin jugendrakennukset
Vähenevän tuoton laki

Vähenevän tuoton laki on ilmiö, jonka mukaan tietyn tuotannontekijän käyttöä yksinään lisättäessä (kuten maan työvoiman tai pääoman) sen avulla aikaansaatu tuotoksen lisäys panosyksikköä kohti alenee, olettaen muiden tuotannontekijöiden pysyvän paikallaan. Vaikutussuhde on havaittu alun alkaen maatalouden piirissä. Esimerkiksi kasvavilla lannoitemäärillä suoritetut kokeet tuottavat tyypillisesti tällaisen tuloksen. Esimerkiksi lisäämällä ylimääräinen työntekijä tehtaan tuotantolinjalle voidaan auttaa tuotannon lisäämisessä vähentämällä viivytyksiä jossain monimutkaisessa vaiheessa. Kuitenkin toisen henkilön lisääminen ei välttämättä kasvata tuotantoa yhtä paljon tai ollenkaan. Ensimmäisen työntekijän tuotto voi olla 10, seuraavan 8, ja kolmannella vain 6, ja niin edelleen – kokonaistuotannon kasvaessa, mutta sen suhteellisen kasvun pienentyessä. Jos työntekijöitä lisättäisiin jatkuvasti, löytyisi taso, jossa tuotantolinja ei pystyisi toimimaan koska työntekijöiden väkijoukko tukkisi toisiltaan reitin koneistoon. Vähenevän tuoton lakiin viitataan joskus "mittakaavahaittana." Se ei aluksi vähennä tuotantoa, mutta yhä etenevässä määrin hidastuva tuotantomäärän kasvu voi johtaa koko tuotannon laskuun. Alkuvaiheen taloustieteilijät – suhtautuen välinpitämättömästi tieteelliseen ja teknologiseen kehitykseen, jotka parantaisivat tuotantoa – käyttivät vähenevän tuoton lakia ennustamaan, että maailman väestön kasvaessa tuotanto henkilöä kohti vähenisi lopulta siihen pisteeseen, että kurjuuden taso estäisi populaatiota enää kasvamasta. Taloudellisesti pysähtyneissä maissa, joissa tuotantovoimat eivät ole muuttuneet pitkiin aikoihin, tämä ilmiö on selvästi nähtävissä. Toisaalta, kehittyneissä talouksissa teknologiset edistysaskeleet ovat onnistuneet kompensoimaan tämän tekijän vaikutukset ja nostaneet elintasoa, kasvavasta väestöstä huolimatta. == Lähteet == Luokka:Tuotantotoiminta Luokka:Taloustieteen käsitteet
Nudistiranta

Nudistirannalla tarkoitetaan naturistirantaa, jonka tarkoituksena on mahdollistaa auringonotto ja uiminen ilman uima-asua. Nudismi-sana on alun perin käännetty latinasta, ja sillä tarkoitetaan alastomuuden harrastamista. Ensimmäinen eurooppalainen nudistiranta perustettiin vuonna 1920 Saksan Sylt- saarella. Nudistirantoja, joilla naturismia voi harjoittaa, on Suomessa ainakin Helsingissä Pihlajasaaressa ja Porin Yyterissä. ==Lähteet== * Luokka:Alastomuus
Eero Avela

Eero Sakari Avela (10. kesäkuuta 1919 – 3. lokakuuta 1996) oli suomalainen kemisti. Hän oli Valtion teknillisen tutkimuskeskuksen kemian laboratorion johtaja professorin arvonimellä 1977–1986. Hän tutki selluloosateollisuuden sivutuotteiden (etenkin suovan) jalostusta ja hiilihydraattikeamiaa ja siinä sokerijohdosten selektiivisiä reaktioita.Facta 2001, Täydennysosa 1990, WSOY 1990, s. 210WSOY Iso Tietosanakirja 1. osa, s. 270, WSOY 1997 Avela teki elämäntyönsä polymeerien parissa muun muassa Åbo Akademin puu- ja muovikemian professorinaArno Avelan uraharppaus Itävaltaan, Kemia lehti 3/2013 1974–1975.Pekka Pyykkö: Luettelo Suomen kemian professoreista 1761-2000 ja orgaanisen kemian dosentti Helsingin yliopistossa 1972–1988.Helsingin yliopiston opettajat ja virkamiehet == Lähteet == ==Aiheesta muualla== *Kuka kukin on 1978 (Runeberg.org) Luokka:Suomalaiset kemistit Luokka:Valtionlaitosten johtajat‎ Luokka:Suomalaiset professorit Luokka:Åbo Akademin professorit Luokka:Vuonna 1919 syntyneet Luokka:Vuonna 1996 kuolleet Luokka:VTT
Åke Backström

Åke Ossian Gunnar Backström (30. toukokuuta 1919 Tampere – 8. kesäkuuta 2005 HelsinkiMuistokirjoitus, Hs.fi ) oli suomalainen diplomaatti, koulutukseltaan lakitieteen lisensiaatti. Hän oli suurlähettiläs Canberrassa 1975–1980, ulkoministeriön neuvotteleva virkamies 1980–1983 ja suurlähettiläs Sofiassa 1983–1986.Facta 2001, Täydennysosa 1990, WSOY 1990, s. 211 ==Julkaisut== * Suomen lakimiehet 1965, toim. Åke Backström. Suomen lakimiesliiton kustannus, 1965 (Suomen lakimiesliiton kirjasarja 24, ISSN 0585-9530) * Suomen poliisipäällystö 1966, toim. Åke Backström. Suomen poliisipäällystöyhdistys, 1966 * Unohtuneet sotakoulut : yhteismatrikkeli eräiden päällystökoulujen ja -kurssien opettajista ja oppilaista, koonnut Åke Backström. Puolustushallinto, 1979 (Sotatieteen laitoksen julkaisuja 18, ISSN 0355-8002). ISBN 951-25-0128-7 * RUK 39: matrikkeli, koonnut Åke Backström. Kurssitoimikunta, 1980 * Upseerimatrikkeleita, koonnut Åke Backström. Sotahistoriallinen seura, 1986 (Sotahistoriallisen seuran julkaisuja 6, ISSN 0584-1453) ISBN 951-95217-7-1 * Suomen 3. Oulun ruotujakoisen tarkkampujapataljoonan päällystö 1854–1868: genealoginen luettelo. Oulun sukututkimusseura, 1991 (Oulun sukututkimusseuran julkaisuja 10, ISSN 0786-714X) ISBN 951-96177-2-8 * RUK 39: matrikkeli. Kurssitoimikunta, 1993 * RUK 39: juhlamatrikkeli 1938–1998. Kurssitoimikunta, 1998 == Lähteet == Luokka:Suomalaiset historioitsijat Luokka:Suomen suurlähettiläät Luokka:Vuonna 1919 syntyneet Luokka:Vuonna 2005 kuolleet
Berliinin katurata

Berlin Street Circuit eli Berliinin katurata on katurata Berliinissä Saksassa. Berlin Street Circuit on 2,030 kilometriä pitkä ja radalla ajettiin ensimmäinen Formula E -sarjan osakilpailu 21. toukokuuta 2016. == Voittajat == === Formula E === Kausi Kuljettaja Talli Raportti 2015–2016 Sébastien Buemi Renault e.dams Raportti Luokka:Saksan moottoriradat Luokka:Formula E -radat * Luokka:Berliinin rakennukset ja rakennelmat
Sten Berglund

Sten Erik Artur Berglund (10. elokuuta 1947Sten Berglundin cv Järbo – 25. elokuuta 2024 Örebro) oli ruotsalainen valtiotieteilijä. Hän oli Helsingin yliopiston valtio-opin professori 1984–1992 ja Åbo Akademin valtio-opin (tiedotusoppi) professori Österbottens högskolanissa vuodesta 1992. Hän tutki osallistumista, äänestämistä ja Itä-Euroopan valtioiden poliittisia järjestelmiä.Facta 2001, Täydennysosa 1990, WSOY 1990, s. 215WSOY Iso Tietosanakirja 1. osa, s. 343, WSOY 1997 Berglund palasi Ruotsiin 1995 Örebrohon silloiseen korkeakouluun, myöhemmin yliopisto, valtiotieteiden professoriksi.Örebro universitet == Lähteet == Luokka:Ruotsalaiset yhteiskuntatieteilijät Luokka:Ruotsalaiset professorit Luokka:Helsingin yliopiston professorit Luokka:Åbo Akademin professorit Luokka:Vuonna 1947 syntyneet Luokka:Vuonna 2024 kuolleet
Pariisin katurata

Paris Street Circuit eli Pariisin katurata on 1,93 kilometriä pitkä katurata Pariisissa, Ranskassa. Rata kiertää kaupungin keskustaa useiden historiallisten muistomerkkien, kuten Les Invalidesin, sotahistoriamuseon ja keisari Napoleonin hautapaikan kautta. Radalla ajettiin ensimmäinen Formula E -sarjan osakilpailu 23. huhtikuuta 2016. == Voittajat == === Formula E === Kausi Kuljettaja Talli Raportti 2015–2016 Lucas di Grassi ABT Schaeffler Audi Sport Raportti 2016–2017 Sébastien Buemi E.dams-Renault Raportti 2017–2018 Jean-Éric Vergne Techeetah Raportti ==Lähteet== Luokka:Ranskan moottoriradat Luokka:Formula E -radat * Luokka:Pariisin rakennukset ja rakennelmat
Profiili-sarja

Profiili-sarja on WSOY:n kirjasarja, jossa kustantamo julkaisi elämäkertaromaaneja 1970–1990-luvuilla. == Sarjan kirjat == * el Sadat Anvar: Presidentin ääni 1978 * Russell Ross: Bird elää! - Charlie Parkerin makea elämä ja kovat ajat. 1979 * Deutscher Isaac: Stalin poliittinen elämäkerta toinen laitos Profiili-sarja 1979 * Heikkilä Ritva & Laurson Marianna: Myrskylinnun tie - Elli Tompurin muistelemaa 1980 * Bacall Lauren: Tällaista se oli 1981 * Troyat Henri: Aleksanteri I 1981 * Troyat Henri: Iivana Julma 1983 * Fischer Louis: Gandhi 1983 * Elmgren-Heinonen Tuomi: Toivo Kuula - Profiili-sarja 1983 * Sauerbruch Ferdinand: Elämäni kirurgina 1983 * Polanski Roman: Roman. 1984 * Jonge Alex de: Rasputin ja hänen aikansa 1984 * Kurth Peter: Anastasia-Anna Andersonin arvoitus 1984 * Stone, Irving: Michelangelo: elämäkertaromaani (uusi painos Profiili-sarjassa vuonna 1984) * Iacocca Lee Novak William: Iacocca automaailman legenda 1985 * Berteaut Simone: Piaf - Jumalani kuinka olen elänyt! 1985 * Thurman Judith: Karen Blixen - Tarinankertojan elämä 1986 * Repin Ilja: Mennyt aika läheinen 1986 * Troyat Henri: Anton Tsehov 1987 * Troyat Henri: Pietari Suuri 1987 * Vlady Marina: Vladimir - Katkennut lento 1988 * Pavarotti Luciano - Wright William: Pavarotti 1988 * Sagan Francoise: Sarah Bernhardt 1988 * Bhutto Banazir: Idän tytär: Omaelämäkerta 1989 * Delbee Anne: Camille Claudel - Kuvanveistäjän elämä 1989 * Bragg Melvyn : Richard Burton profiili-sarja 1990 * Lord Bette Bao: Kiinalainen mosaiikki 1991 * Saharov Andrei: Muistelmat 1991 * MacShane Frank: Raymond Chandlerin elämä 1992 * Hepburn Katharine: Minä - kertomuksia elämästäni 1992 * Cohen-Solal Annie: Sartre 1992 * Radzinski Edvard: Viimeinen tsaari: Nikolai II:n elämä ja kuolema 1992 Luokka:Suomalaiset kirjasarjat
Techeetah

Techeetah on kiinalainen Formula E -talli, joka aloittI kilpailemisen Formula E -kaudella 2016–2017. Tallin kuljettajina toimivat ranskalainen Jean-Éric Vergne ja kiinalainen Qinghua Ma. Qinghua Ma kuitenkin alennettiin testikuljettajaksi ennen Meksikon ePrix'ä kun talli palkkasi Esteban Gutiérrezin. ==Historia== Talli osallistuu Formula E -sarjaan ensimmäistä kertaa kaudella 2016–2017. Tallin molemmat kuljettajat keskeyttivät kauden avauskilpailussa Hongkongin ePrix'ssä. Talli saavutti ensimmäiset pisteet kauden toisessa kilpailussa Jean-Éric Vergnen sijoituttua Marokon ePrix'in kahdeksannelle sijalle. ==Tulokset== Vuosi Runko Renkaat Kuljettajat 1 2 3 4 5 6 7 8 9 10 11 12 Pisteet Sijoitus 2016–17 Spark-Renault Z.E. 16 2016–17 Spark- Renault Z.E. 16 HKG MAR BNA MEX MON PAR BER BER NYC NYC MTR MTR 156 5. 2016–17 Spark-Renault Z.E. 16 Jean-Éric Vergne Kesk. 8 2 2 Kesk. Kesk. 8 6 2 8 2 1 2016–17 Spark-Renault Z.E. 16 Qinghua Ma Kesk. 15 16 2016–17 Spark-Renault Z.E. 16 Esteban Gutiérrez 10 8 11 2016–17 Spark-Renault Z.E. 16 Stéphane Sarrazin 11 14 3 12 3 8 === Saavutukset === Palkintosijat Nro Kilpailu 1 Argentiinan ePrix 2017 2 Meksikon ePrix 2017 == Lähteet == == Aiheesta muualla == * Kotisivut * Twitter Luokka:Formula E -tallit Luokka:Kiinalaiset autourheilutallit Luokka:DS Automobiles
Kuuma kesä (televisiosarja)

Kuuma kesä (The Long, Hot Summer) on yhdysvaltalainen television draamasarja, jota tuotettiin vuosina 1965–1966. Siinä nuori Ben Quick (Roy Thinnes) saapuu lapsuutensa kaupunkiin huolehtimaan perinnöstään. Hän joutuu kahnauksiin paikallisen mahtimiehen Boss Varnerin kanssa. Varneria esittää sarjan alussa Edmond O’Brien ja sitten Dan O’Herlihy. Muissa vakiorooleissa nähdään Nancy Malone, Paul Geary, Ruth Roman ja Lana Wood. Dean Riesnerin luoma, yhden tuotantokauden (26 jaksoa) kestänyt sarja perustuu William Faulknerin romaaniin Kylä (The Hamlet, 1940) ja novelliin ”Barn Burning”, sekä Martin Rittin ohjaamaan elokuvaan Hehkuva kesä (The Long, Hot Summer, 1958). Sarjan tunnusmusiikkina on Sammy Cahnin säveltämä ”The Long Hot Summer”, jonka laulaa Jimmie Rodgers. ==Lähteet== Luokka:1960-luvun yhdysvaltalaiset draamasarjat
Leif Blomqvist (diplomaatti)

Leif Geoffrey Blomqvist (s. 20. maaliskuuta 1937 Vaasa) on suomalainen diplomaatti, koulutukseltaan oikeustieteiden kandidaati. Hän oli suurlähettiläs Euroopan yhteisöissä Brysselissä 1985–1990, ulkoministeriön neuvotteleva virkamies 1990Facta 2001, Täydennysosa 1990, WSOY 1990, s. 219–1991 ja suurlähettiläs Lontoossa 1991WSOY Iso Tietosanakirja 1. osa, s. 377, WSOY 1997–1997. Hän oli 1996–2002 Suomen suurlähettiläs Brysselissä (Belgia, Nato, WEU).Leif Blomqvist, Uppslagsverket.fi viitattu == Lähteet == Luokka:Suomen suurlähettiläät Luokka:Vuonna 1937 syntyneet Luokka:Elävät henkilöt
Amalfin rannikko

Amalfin rannikko (Costiera Amalfitana) on rannikkokaistale eteläisessä Italiassa Salernon maakunnassa Campanian alueella. Se sijaitsee Sorrenton niemimaalla Salernonlahden pohjoisrannalla. Amalfin rannikko on suosittu matkailukohde. Vuonna 1997 tämä lähes 50 kilometriä pitkä rannikko ja noin 112 neliökilometrin laajuinen alue liitettiin osaksi Unescon maailmanperintöluetteloa. thumb|right|Amalfin rannikkoa ==Kulttuurimaisema== Amalfin rannikko liitettiin maailmanperintöluetteloon kulttuurimaisemana. Se on esimerkki Välimeren maisemasta, joka ilmentää kulttuurin ja luonnon arvoja sekä historiallista kehitystä. Amalfin rannikon vuorilla on runsaasti vaellusreittejä, muun muassa Sentiero degli Dei (), jotka kulkevät rannikkoa pitkin kylien ja muiden nähtävyyksien kautta. ==Historia== Antiikin roomalaiset rakennuttivat Amalfin rannikolle huviloitaan. Vuonna 839 alueesta tuli itsenäinen Amalfin herttuakunta ja aikansa suuri meritasavalta. Se oli todellinen kauppamahti, joka kävi kauppaa Bysantin satamakaupunkien kanssa itäisellä Välimerellä. ==Kunnat== Amalfin rannikko on 15 kunnan alueella. Kunnista 12 muodostavat rannikkokaistaleen: itäisin on Vietri sul Mare, joka sijaitsee aivan Salernon kaupungin länsipuolella Salernonlahden pohjukassa; läntisin on Positano, Sorrenton kaupungin itäpuolella. Kolme kunnista, Corbara, Sant'Egidio del Monte Albino ja Tramonti, sijaitsevat niemimaan keskiosassa, Lattarivuorten alueella. Alueen keskuspaikka on historiallinen noin 5 000 asukkaan Amalfin kaupunki. Rannikon paikkakunnat Amalfin ja Positanon välillä ovat Conca dei Marini, Furore ja Praiano. Amalfin ja Vietri sul Maren välillä sijaitsevat paikkakunnat ovat Atrani, Ravello, Scala, Minori, Maiori ja Cetara. Alueen suurimmat kunnat väestömäärältään ovat Sant'Egidio del Monte Albino (noin 9 000 asukasta), Vietri sul Mare (8 000 as.) ja Maiori (6 000 as.). Atrani on pinta-alaltaan vain 0,1 neliökilometriä. ==Lähteet== ==Aiheesta muualla== * *
Henrik Blomstedt

Henrik Lennart Blomstedt (26. kesäkuuta 1921 Helsinki – 23. heinäkuuta 2009 Espoo) oli suomalainen diplomaatti, koulutukseltaan lainopin kandidaatti. Hän oli suurlähettiläs Addis Abebassa, Dar es Salaamissa, Lusakassa ja Nairobissa vuosina 1965–1969 ja oli siellä samalla Suomen edustaja myös Afrikan yhtenäisyysjärjestössä , ulkoministeriön neuvotteleva virkamies 1969–1970, oikeudellisen osaston päällikkö 1970–1973, suurlähettiläs Haagissa 1973–1978, Tokiossa, Manilassa, ja Soulissa vuosina 1978–1984 ja Oslossa 1984–1988.Facta 2001, Täydennysosa 1990, s. 219. WSOY 1990.Henrik Blomstedtin muistokirjoitus Helsingin Sanomissa. Viitattu 1.9.2016. == Lähteet == Luokka:Suomen suurlähettiläät Luokka:Vuonna 1921 syntyneet Luokka:Vuonna 2009 kuolleet
Likoeläimet

Likoeläimet (Infusoria) on epämuodollinen eliöryhmä, joka sisältää hyvin pienikokoisia, makeissa pienvesistöissä eläviä vesieliöitä kuten piileviä, silmäleviä, alkueläimiä (Protozoa), yksisoluisia leviä ja pieniä selkärangattomia. Nimi Infusoria on ollut aiemmin joidenkin auktorien kuten Bütschlin käytössä ripsieläinten nimenä. Likoeläinten ryhmä on tieteellisenä luokituksena vanhentunut, ja siihen aiemmin luetellut eliöt luetaan nykyisin enimmäkseen fylogeneettisesti sekalaiseen alkueliöiden kuntaan (Protista). == Käyttö == Likoeläimiä käytetään akvaarioissa pienimpien kalanpoikasten ruokana, koska ne ovat ravinteikkaita ja sopivan pieniä. Tavanomaisissa harrasteakvaarioissa luontainen likoeläinkasvusto ei ole tarpeeksi runsas kalanpoikasten kasvattamiseen, joten harrastajat voivat ylläpitää erillisiä likoeläinviljelmiä tai hankkia kaupallisessa tuotannossa olevia annoksia. Likoeläimiä voi viljellä liottamalla mitä tahansa lahoavaa kasvimateriaalia akvaariossa olleessa vedessä. Lämpötilasta ja valon määrästä riippuen viljelmä valmistuu muutamassa päivässä: vesi sumenee ensin bakteereista, ja sitten kirkastuu likoeläinten niitä syödessä. Veden kirkastuttua likoeläimiä saattaa voida havaita paljaalla silmällä vedessä uiskentelevina hitusina. == Lähteet == == Aiheesta muualla == *Aqualand fact sheets: How to Grow Your Own Infusoria *Rate my fishtank: How to culture infusoria for baby fish *How to Culture Your Own Infusoria at Home Luokka:Alkueliöt Luokka:Eläinruoka Luokka:Akvaariot
Kaisa Broner-Bauer

Kaisa Kerttuli Broner-Bauer (Broner, o.s. Haataja, s. 4. elokuuta 1942 Oulu) on suomalainen arkkitehti ja arkkitehtuurin professori emerita. Hän on toiminut Oulun yliopiston professorina vuosina 1986–2010Facta 2001, Täydennysosa 1990, WSOY 1990, s. 223; Kuka kukin on. Who's who in Finland, Otava 2015, s. 76–77. ja on työskennellyt myös Ranskassa, Yhdysvalloissa sekä Japanissa. Hän on valmistunut arkkitehdiksi Teknillisestä korkeakoulusta (nykyisin Aalto-yliopisto) vuonna 1975 ja suorittanut Columbian yliopiston arkkitehtikoulussa (GSAPP) Master of Science -tutkinnon vuonna 1980 sekä ranskalaisen tohtoritutkinnon kaupunkitutkimuksen alalla Ecole des Hautes Etudes en Sciences Sociales'ssa (Pariisi) 1982. Hänen väitöskirjansa vuodelta 1986 Teknillisessä korkeakoulussa käsitteli New Yorkin kaupunkisuojelua. Kaisa Broner on perehtynyt arkkitehtuurin kulttuuri-identiteettiä ja rakennusperinnön kulttuuriarvoja koskeviin kysymyksiin kuten myös urbaaniin arkkitehtuuriin,WSOY Iso Tietosanakirja 1. osa, s. 424, WSOY 1997 kaupunkien muutosprosesseihin ja kaupunkisuojelumenetelmiin, joita kysymyksiä hän on käsitellyt monissa julkaisuissaan, muun muassa New York face à son patrimoine. Le secteur historique de SoHo (Bruxelles, 1986). Broner on kirjoittanut lukuisia arkkitehtuuria ja arkkitehtuurin teoriaa sekä arkkitehtuurin historiaa käsitteleviä artikkeleita suomalaisiin ja kansainvälisiin julkaisuihin. Hänen viimeisin teoksensa Visions of Architecture: Reima Pietilä and the Meanings of Form / Arkkitehtuurin Visiot: Reima Pietilä ja Muodon Merkitykset ilmestyi 2019 (Helsinki: Oku Publishing). Hän asuu ja toimii nykyisin Helsingissä. == Palkinnot ja tunnustukset == * Suomen Valkoisen Ruusun 1. luokan ritari, Tasavallan presidentin myöntämänä. * Arkkitehtuurin historia ja nykyaika. Juhlakirja Kaisa Broner-Bauerille. Julkaisija: Oulun yliopiston arkkitehtuurin osasto, 2010 == Lähteet == Luokka:Suomalaiset arkkitehdit Luokka:Suomalaiset professorit Luokka:Oulun yliopiston professorit Luokka:Vuonna 1942 syntyneet Luokka:Elävät henkilöt
François Fulgis Chevallier

François Fulgis Chevallier (1796 Pariisi - 1840) oli ranskalainen kasvitieteilijä, jonka kiinnostuksen kohteisiin kuuluivat sienet, saniaiset ja levät. Vuonna 1821 Chevallier väitteli tohtoriksi aiheenaan myrkkykatkon käyttö myrkkynä ja lääkkeenä. Huiskuananasten alasuku Chevaliera (alaheimossa Bromelioideae) on nimetty Chevallier'n kunniaksi. selityksin luettelo tunnetuista generic nimet Bromeliaceae Sienten tai kasvien tieteellisen nimen jälkeen käytettävä määrittäjän lyhenne Chevall. tarkoittaa Chevallieriä. == Lähteet == Luokka:Ranskalaiset sienitieteilijät Luokka:Ranskalaiset kasvitieteilijät Luokka:Vuonna 1796 syntyneet Luokka:Vuonna 1840 kuolleet
Bysantin kirjallisuus

Bysantin kirjallisuus on Bysantin eli Itä-Rooman keisarikunnan kreikankielistä kirjallisuutta, jossa antiikin helleeninen ja hellenistinen perinne säilyi uudessa, kristillisessä muodossa. Uskonnollisen kirjallisuuden saralla kirjallisuuden huippusaavutuksia oli Uuden testamentin osuus Raamatusta. Tämä yhdistettynä suureen kunnioitukseen menneisyyden kirjallisuuden saavutuksiin teki Bysantin kirjallisuudesta erittäin konservatiivista. Kirjakielen piti myös säilyttää Uuden testamentin ja kirkkoisien puhetyylit. Ollen näin suuren kirjallisen tradition perillisenä se vähensi intoa ulkopuolisten ideoihin. Tämä kohtuuton painotus vähensi omaperäisen ja kekseliäisyyden todennäköisyyttä. Ajan kirjallisuuden luomuksista on säilynyt vain vähän mieleenpainuvia teoksia nykyaikaan. Bysanttilaisella kirjallisuudella oli kolme suurta kukoistuskautta. Ensimmäinen oli 300-luvulta 500-luvun loppuun, jolloin syntyi paljon uskonnollista ja historiallista kirjallisuutta. 800-luvulla alkoi toinen nousukausi ja 1100–1200-luvuilla. Filosofian saralla merkittävä varhaisen bysanttilaisen ajan kirjailija on Proklos, joka oli merkittävä uusplatonismin ideoiden levittäjä Välimeren alueella. Runoudessa tunnetuin kirjailija oli Romanos Melodos, joka tunnettiin hymnografioistansa. Maallisessa runoudessa taas tunnetuin sankarirunoelma on Digenes Akritas, joka lienee syntynyt 900-luvulla. Filologian, retoriikan, grammatiikan ja ensyklopedian alalla Bysantin oppineet loivat runsaasti merkittäviä teoksia. Tietosanakirjoista tunnetuimpiin kuuluu Suda. == Lähteet == == Aiheesta muualla == *
Manhunt (elokuva)

Manhunt (Cane arrabbiato) on Fabrizio De Angelisin ohjaama italialainen lännenelokuva vuodelta 1984. Sen pääosissa näyttelevät Ethan Wayne, Henry Silva, Bo Svenson ja Ernest Borgnine. == Juoni == Ethan Wayne esittää nimetöntä cowboyta nykypäivän Arizonassa. Hän ostaa kaksi hevosta markkinoilta, mutta hänet pidätetään varkaudesta, koska hänellä ei ole hevosista ostotodistusta. Hänet tuomitaan vankeuteen, josta hän pakenee ja alkaa epätoivoisesti etsiä miestä, joka myi hänelle hevoset. == Vastaanotto == Video-oppaassa vuodelta 1994 Bello Romano piti Manhuntia lähes katsomisen arvoisena muutaman veteraaninäyttelijän roolin takia. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * Luokka:Vuoden 1984 italialaiset elokuvat Luokka:Italialaiset lännenelokuvat
Kukka (täsmennyssivu)

Kukka voi tarkoittaa seuraavia: *kukka, kasvin osa *Kukka, naisen etunimi *Kukka, yhtye *Kukka, sukunimenä: ** Niko Kukka (s. 1987), suomalainen jalkapalloilija ** Sami Kukka (s. 1960), suomalainen laulaja, lauluntekijä ja äänitarkkailija.
Stars & Bars

Stars & Bars (Stars and Bars, televisioesityksessä nimellä Taideaarteen jäljillä) on Pat O’Connorin ohjaama yhdysvaltalainen komediaelokuva vuodelta 1988. Se perustuu William Boydin romaaniin Tähtilipun alla (suom. Kersti Juva, WSOY 1987). Elokuvan pääosaa näyttelee Daniel Day-Lewis. == Juoni == Brittiläinen taideasiantuntija (Day-Lewis) matkustaa Amerikkaan ostaakseen etelävaltioissa asuvalta kartanonherralta (Stanton) harvinaisen Renoirin maalauksen. Matkallaan hän joutuu moniin kulttuurikonflikteihin ja amerikkalaisten outouksien hämmentämäksi. ==Näyttelijät== ==Vastaanotto== Video-oppaassa vuodelta 1994 Asko Alanen piti elokuvan kompastuskivenä epätasaista remukomiikkaa. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla== * * Luokka:Vuoden 1988 yhdysvaltalaiset elokuvat Luokka:Columbia Picturesin elokuvat Luokka:Yhdysvaltalaiset komediaelokuvat
Sakaramuuri

Sakaramuuri on linnoissa tai linnoituksissa muuri, jonka harja on varustettu nelikulmaisilla sakaroilla, joiden välit muodostavat ampuma-aukot. Sakaramuurin hammastusta kutsutaan nimellä krenelointi. Arkkitehtuurissa krenelointia voidaan käyttää myös koristeellisena elementtinä.Honkala, Liisa (toim.) 2000. Arkkitehtuurin sanakirja. Helsinki: WSOY, s. 132. ISBN 951-0-24579-8 == Lähteet == Luokka:Linnoitukset Luokka:Muurit
William Boyd

William Boyd CBE (s. 7. maaliskuuta 1952 Accra, Ghana) on skotlantilainen kirjailija ja elokuvakäsikirjoittaja. ==Elämä ja ura== Boyd syntyi ja vietti lapsuutensa Afrikassa, ensin Ghanassa ja sitten Nigeriassa. Hän opiskeli sitten Nizzan, Glasgow’n ja Oxfordin yliopistoissa. Hänen ensimmäinen romaaninsa Kelpo mies Afrikassa ilmestyi 1981. Hän sai siitä Whitbread- esikoiskirjapalkinnon. Hän opetti englanninkielistä kirjallisuutta Oxfordissa St. Hilda’s Collegessa 1980–1983 ja toimi televisiokriitikkona 1981–1983. Romaanien lisäksi Boyd on kirjoittanut elokuva- ja televisiokäsikirjoituksia sekä näytelmiä. Vuonna 1998 hän julkaisi pseudodokumentaarisen elämäkertateoksen itse keksimästään 1950-luvun amerikkalaistaiteilijasta Nat Tate: An American Artist 1928–1960. Boyd on tehnyt kirjojensa pohjalta käsikirjoitukset elokuviin Stars & Bars (Pat O’Connor, 1988) ja Kelpo mies Afrikassa (Bruce Beresford, 1994). Hän kuului vuoden 1992 Chaplin-elokuvan käsikirjoittajaryhmään. Mario Vargas Llosan romaanin pohjalta hän käsikirjoitti Jon Amielin ohjaaman elokuvan Julia ja käsikirjoittaja (1990). ==Boydin tuotantoa Ylen kanavilla== Yle TV1:ssä esitettiin 2014 Boydin käsikirjoittama kaksiosainen minisarja Äitini, vakooja (Restless, 2012). Yle Teemalla esitettiin 2015 Boydin romaaniin pohjautuva kuusiosainen draamasarja Pieni ihmissydän miehestä, joka haaveilee läpi elämänsä kirjailijan urasta. ==Palkinnot ja tunnustukset== * Costa Book Award (paras romaani) 2006 * Whitbread-palkinto (paras esikoisromaani) 1981 ==Suomennetut teokset== * Kelpo mies Afrikassa, 1983 * Jäätelösota, 1984 * Tähtilipun alla, 1987 * Uudet tunnustukset, 1988 * Nainen rannalla, 1993 ==Lähteet== ==Aiheesta muualla== * * Luokka: Skotlantilaiset kirjailijat Luokka: Vuonna 1952 syntyneet Luokka: Elävät henkilöt Luokka:Brittiläiset elokuvakäsikirjoittajat
Apatoraptor

Apatoraptor oli dinosaurussuku, joka eli 84–71 miljoonaa vuotta sitten myöhäisliitukaudella. Apatoraptorin nimesivät Gregory Funston ja Philip Currie vuonna 2016. Apatoraptorit olivat lihansyöjiä. == Löytäminen == Apatoraptorin jäänteet on löydetty Kanadan Albertassa sijaitsevasta Horse Shoe Canyonin muodostelmasta vuonna 1993. Näyte sisältää alaleuan, koko sarjan kaulasta ja selkärangasta, oikeanpuoleisen hartianseudun ja käsivarren, rintaluun, kylkiluita, osittaisen lonkkaluun ja osittaisen takaraajan. Apatoraptor tarkoittaa ”petollista ryöstäjää”. Apato tulee kreikan kielen sanasta apate, joka tarkoittaa petollista. Raptor tulee latinan kielestä ja tarkoittaa ryöstäjää, rosvoa tai varasta. Lajinimi pennatus tarkoittaa latinaksi höyhenpeitteistä, joka tulee sulannupeista sen yläraajassa, jossa on saattanut olla höyheniä. Apatoraptorin pituus oli kaksi metriä, korkeus lonkan kohdalta 0,8 metriä ja paino 180 kilogrammaa. == Luokittelu == Apatoraptor luokitellaan Oviraptorosauriassa heimoon Caenagnathidae, mahdollisesti Elmisauruksen sisarlajina. == Lähteet == == Aiheesta muualla == * Newly identified Alberta dinosaur had arm muscles fit to lift feathers Luokka:Oviraptorit
Rebellion R-One

Rebellion R-One on ranskalaisen Orecan valmistama LMP1-L luokituksen mukainen prototyyppiauto, jolla sveitsiläinen Rebellion Racing -talli on kilpaillu vuodesta 2014 lähtien FIA World Endurance Championship -sarjassa. == Tulokset == Kausi Talli Luokka Kuljettajat Kilpailunumero 1 2 3 4 5 6 7 8 Pisteet Sijoitus 2014 Rebellion Racing LMP1-L SIL SPA LMN COA FUJ SHA BHR SAO 204 1. Nicolas Prost Nick Heidfeld Mathias Beche 12 1 1 1 1 2 1 2 2 Andrea Belicchi Dominik Kraihamer Fabio Leimer 13 Kesk. Kesk. Kesk. Kesk. 1 2 1 1 Kausi Talli Luokka Kuljettajat Kilpailunumero 1 2 3 4 5 6 7 8 Pisteet Sijoitus 2015 Rebellion Racing LMP1-L SIL SPA LMN NÜR COA FUJ SHA BHR 134 1. Nicolas Prost Nick Heidfeld Mathias Beche 12 2 2 3 1 1 3 Alexandre Imperatori Dominik Kraihamer Daniel Abt 13 1 Kesk. 2 3 Kesk. 1 Luokka:Le Mans Prototype -autot
CLM P1/01

CLM P1/01 on itävaltalais -romanialaisen ByKolles Racingin käyttämä LMP1-L luokituksen mukainen prototyyppiauto, jolla talli on kilpaillut vuodesta 2014 lähtien FIA World Endurance Championship -sarjassa. ==Tulokset== Kausi Talli Luokka Kuljettajat Kilpailunumero 1 2 3 4 5 6 7 8 9 Pisteet Sijoitus 2014 Lotus Racing LMP1-L SIL SPA LMN COA FUJ SHA BHR SAO 33 3. Lucas Auer Christophe Bouchut James Rossiter Pierre Kaffer Simon Trummer Nathanaël Berthon 2 Kesk 3 Kesk. Kesk. Kausi Talli Luokka Kuljettajat Kilpailunumero 1 2 3 4 5 6 7 8 9 Pisteet Sijoitus 2015 ByKolles Racing LMP1-L SIL SPA LMN NÜR COA FUJ SHA BHR 104 3. Simon Trummer Vitantonio Liuzzi Christian Klien Pierre Kaffer Tiago Monteiro Kesk. Kesk. EX 1 1 2 2 2 Kausi Talli Luokka Kuljettajat Kilpailunumero 1 2 3 4 5 6 7 8 9 Pisteet Sijoitus 2016 ByKolles Racing LMP1-L SIL SPA LMN NÜR MÉX COA FUJ SHA BHR Simon Trummer Oliver Webb James Rossiter Pierre Kaffer 3 3 Kesk. Kesk. Luokka:Le Mans Prototype -autot
Nissan GT-R LM Nismo

Nissan GT-R LM Nismo on japanilaisen Nissanin valmistama LMP1-luokituksen mukainen prototyyppiauto. Nissan osallistui vuonna 2015 FIA World Endurance Championship -sarjaan, kilpaillen vain Le Mansin 24 tunnin ajossa. 22\. joulukuuta 2015 Nissan ilmoitti lopettavansa LMP1-projektinsa välittömästi. == Tulokset == Kausi Talli Luokka Renkaat Nro Kuljettajat 1 2 3 4 5 6 7 8 Pisteet Sijoitus 2015 Nissan Motorsport LMP1 SIL SPA LMN NÜR COA FUJ SHA BHR \- - 21 Tsugio Matsuda Lucas Ordóñez Mark Shulzhitskiy Kesk. 22 Harry Tincknell Alex Buncombe Michael Krumm NC 23 Olivier Pla Jann Mardenborough Max Chilton Kesk. GT-R LM Nismo Luokka:Le Mans Prototype -autot
Mihail Anikušin

Mihail Konstantinovitš Anikušin (, 2. lokakuuta 1917 Moskova – 18. toukokuuta 1997 Pietari) oli palkittu neuvostoliittolainen kuvanveistäjä ja akateemikko. Hän oli Neuvostoliiton Taideakatemian jäsen ja hänelle on myönnetty Sosialistisen työn sankarin arvonimi ja Leninin kunniamerkki. Mihail Anikušinin mukaan on nimetty pikkuplaneetta 3358 Anikushin, jonka löysi neuvostoliittolainen tähtitieteilijä Nikolai Tšernyh vuonna 1978.Dictionary of Minor Planet Names - p.280 __NOTOC__ == Töitä == Anikušinin tunnetuimpien töitten joukkoon kuuluu kolme Pietarissa olevaa teosta: Aleksandr Puškinin patsaat Taiteiden aukiolla (1957) ja Puškinskajan metroasemalla (1954) ja Leninin patsas Moskovskajan aukiolla entisen Neuvostojen talon edessä. Turussa Aurakadun yläpäässä on Anikušinin suunnittelema Leninin patsas, joka on paljastettu 13. marraskuuta 1977. Pronssinen rintakuva on Leningradin kaupungin lahja ystävyyskaupungilleen Turulle.. Kotkassa on Kuusisen saarella Anikušinin suunnittelema Ruotsinsalmen taisteluissa 1789–1790 kuolleiden merimiesten muistolle omistettu ja 25. heinäkuuta 1998 paljastettu muistomerkki. === Teoskuvia === Tiedosto:Puskin statue Puskinskaja metro by Anikusin.JPG|Aleksandr Puškinin patsas (1954), Puškinskajan metroasema, Pietari. Tiedosto:Puskin statue Arts Square by Anikusin.JPG|Aleksandr Puškinin patsas (1957), Taiteiden aukio, Pietari. Tiedosto:Leningrad defenderds by Anikusin.JPG|Saarto (1974), veistosryhmä Leningradin sankarillisten puolustajien muistomerkillä, Voiton aukio, Pietari. Tiedosto:Vilenin patsas.jpg|V. I. Leninin muistomerkki (1977–2022), Aurakatu, Turku. Tiedosto:Ruotsinsalmen taisteluissa kuolleiden muistomerkki 1.jpg|Ruotsinsalmen taisteluissa kuolleiden muistomerkki (1998), Kuusisen saari, Kotka. == Lähteet == == Aiheesta muualla == * Lyhyt elämäkerta Luokka:Venäläiset kuvanveistäjät Luokka:Vuonna 1917 syntyneet Luokka:Vuonna 1997 kuolleet Luokka:Sosialistisen työn sankarit
Nodaalialue

thumb|Nodaalialueen keskus eli noodi voi olla mikrotasolla vaikkapa kyläkauppa Nodaalialueella tarkoitetaan maantieteen piirissä kehitetyssä keskuspaikkateoriassa keskusta, kuten kaupunkia, kylää tai taajamaa sekä sen vaikutusaluetta. Keskus ja vaikutusalue ovat vuorovaikutuksessa keskenään ja riippuvaisia toisistaan. Keskus, joka tarjoaa erilaisia palveluita ja toimintoja, saa puolestaan ympäröivältä alueelta esim. elintarvikkeita, raaka- aineita ja työvoimaa. Keskuksen rajat voidaan määrittää konkreettisesti esim. tarkastelemalla, mistä kaikkialta keskukseen tullaan töihin tai ostoksille. Suurilla keskuksilla on myös suuri vaikutusalue, esim. Helsingillä koko pääkaupunkiseutu ja kehyskunnat sekä monin tavoin koko Suomi. Globaalilla tasolla keskukset ovat ydinalueita, joiden vaikutusalueena ovat hyvin laajat alueet tai koko maailma. Kyseessä voi olla suurkaupunki, kuten New York tai Lontoo tai laajempi kokonaisuus, kuten Länsi-Eurooppa. Nodaalialueisiin perustuvaa keskuspaikkateoriaa kehitti 1930-luvulla saksalainen maantieteilijä Walter Christaller. Suomessa sitä sovellettiin valtakunnalliseen aluesuunnitteluun etenkin 1960-luvulta 1980-luvulle. Teorian tärkeisiin soveltajiin Suomessa kuului muiden muassa Vaasan yliopiston rehtorinakin toiminut talousmaantieteilijä Mauri Palomäki. ==Katso myös== * Toiminnallinen alue * Takamaa (talous) == Lähteet == Luokka:Aluemaantiede Luokka:Suunnittelumaantiede Luokka:Kulttuurimaantieteen perusteella määritetyt alueet
King of the Beach

King of the Beach on Chris Rean kuudestoista studioalbumi, joka julkaistiin vuonna 2000. == Kappaleet == Kaikki kappaleet kirjoittanut Chris Rea. == Kokoonpano == * Chris Rea – laulu, kitara, basso, kosketinsoitin, Hammond- urut, rumpuohjelmointi, tuottaja * Max Middleton – Rhodes * Pete Hammond – Hammond-urut * Martin Ditcham – rummut, lyömäsoittimet * Julie Isaac – taustalaulu * Debbie Longworth – taustalaulu == Arvostelut == * Allmusic: Allmusic review == Lähteet == Luokka:Chris Rean albumit Luokka:Vuoden 2000 albumit
Ydinalue

Ydinalueet ovat maantieteessä merkittäviä, usein globaaleja keskuksia, joiden vaikutusalueena ovat laajat alueet, kuten kokonainen maanosa tai koko maailma. Tällaisia ovat esimerkiksi suuret metropolit, kuten New York, Lontoo, Pariisi, Moskova ja Tokio tai laajemmat kokonaisuudet, kuten Ruhrin alue, USA tai Länsi-Eurooppa. Ydinalueet ovat merkittäviä tekijöitä politiikassa ja maailmankaupassa. Ne ovat tavallisesti vauraita, kehittyneitä, kaupungistuneita ja tiheään asuttuja. Ydinalueet ovat usein myös kulttuurin keskuksia, mistä on esimerkkinä länsimaisen kulttuurin globaali asema, joka näkyy niin musiikissa, urheilussa, pukeutumisessa kuin monella muulla elämän osa-alueella. Ydinalueen ulkopuolelle jäävät vaikutusalueet ja syrjäseudut eli periferiat, joista ne saavat raaka-aineita. ==Katso myös== * Nodaalialue * Keskus- ja vaikutusalueteoria * Poliittinen alue == Lähteet == Luokka:Aluemaantiede Luokka:Talousmaantiede Luokka:Poliittiset alueet Luokka:Poliittiset käsitteet
Periferia

Periferia eli syrjäseutu tarkoittaa maantieteessä maailman alueita, jotka ovat syrjäisiä, vaikeasti tavoitettavia, köyhiä, ja kehittymättömiä. Niille on leimallista alhainen väentiheys, huono infrastruktuuri ja huono saavutettavuus joko sijaintinsa tai luonnonolojensa kannalta. Periferioiden talous ja teollisuus ovat heikosti kehittyneitä ja ne ovat riippuvaisia ydinalueista. Usein ne tuottavat ydinalueille raaka-aineita, kuten maataloustuotteita, puuta, mineraaleja tai öljyä. Maailman periferia-alueita ovat esimerkiksi Saharan aavikko, Sahel, valtaosa muuta Afrikkaa, Australian aavikot, Amazonian sademetsäalue, Himalaja, Siperia ja Arktis. Maantieteilijä Sami Moision mukaan Suomi oli vielä 1920–1930-luvuilla autonomian ajan peruina jakautunut selkeästi ydin- ja periferia-alueeseen. Norjalaisen yhteiskuntatieteilijä Stein Rokkanin mukaan juuri tällaisen keskus- ja periferiavastakkainasettelun ylittäminen oli tärkeää yhtenäisvaltioiden kehitykselle kansallisiksi kokonaisuuksiksi, joissa vallankäyttö oli tehokasta ja yhteiskunta vakaa. Suomessa tämän ydin–periferia-asetelman murtuminen käynnistyi Sami Moision mukaan vasta toisen maailmansodan jälkeen 1950-luvulla. (painettu); (verkkojulkaisu EPUB) ==Katso myös== *Takamaa *Nodaalialue *Maailmanjärjestelmä *Von Thünenin malli == Lähteet == Luokka:Aluemaantiede Luokka:Talousmaantiede
KC Motorgroup

KC Motorgroup (KCMG) on hongkongilainen autourheilutalli, jonka perusti entinen kilpa-ajaja Paul Ip vuonna 2007. Talli kilpailee lähinnä Aasian sarjoissa ja Nürburgringin kestävyysajoissa. Vuodesta 2013 se on kilpaillut myös FIA World Endurance Championship -sarjassa, voittaen Le Mansin 24 tunnin ajon LMP2-luokassa vuonna 2015. Talli sijoittui lisäksi FIA WEC-sarjassa LMP2-luokassa kolmanneksi kaudella 2014 ja toiseksi kaudella 2015. == Lähteet == Luokka:Hongkongilaiset autourheilutallit Luokka:FIA World Endurance Championship -tallit
Allas Pool

Allas Pool (aik. Allas Sea Pool) on merikylpylä Helsingin Katajanokalla. Se avattiin 1. syyskuuta 2016 entisen kanavaterminaalin alueelle. Merikylpylässä on kolme meren päälle rakennettua allasta: lastenallas, lämminvesiallas ja merivesiallas sekä sauna ja kahvila. Allas Sea Poolin päärakennus valmistui keväällä 2017. Rakennuksen katolla on koko katon kattava terassi. Allas Pool on 1 500 asiakaspaikallaan Helsingin suurin terassi. Merikylpylä on auki ympäri vuoden. Vuokrasopimus Helsingin kaupungin kanssa kestää vuoden 2030 loppuun asti. == Historiaa == Merikylpylää Katajanokalle ehdotettiin liikuntavirastolle jo vuonna 2006. Allas Sea Pool sai rakennusluvan elokuussa 2015. Kylpylähankkeen budjetti oli yhdeksän miljoonaa euroa. Työ- ja elinkeinoministeriö tuki hanketta 329 000 eurolla. Helsingin kaupunki, Finnvera ja Tekes rahoittivat hanketta yhteensä kolmen miljoonan euron lainalla.https://dev.hel.fi/paatokset/asia/hel-2013-011264/khs-2015-41/ Tämän lisäksi hanketta rahoitettiin muun muassa joukkorahoituksella, jolla kerättiin yli 810 000 euroa. Joukkorahoitukseen osallistui yli 400 henkilöä. Yksi uima- altaista rakennettiin Western Shipyardin Teijon telakalla Salossa, josta se kuljetettiin meriteitse Katajanokalle vajaan vuorokauden ajan. Allas Poolin kävijätavoite on 320 000 kävijää vuodessa. Vuonna 2017 Altaalla kävi 142 000 kylpyläasiakasta. ===Vuoden 2022 onnettomuus === Tammikuussa 2022 M/S Gabriella-alus törmäsi kylpylään. Saunarakennus halkesi keskeltä kahtia ja osa rakenteista siirtyi kymmeniä senttejä Kauppatorin suuntaan. Koronarajoitusten takia kylpylä oli onnettomuuden aikaan suljettu. Kesällä 2022 otettiin käyttöön väliaikaiset saunat, joiden kapasiteetti on noin kolmannes tuhoutuneiden saunojen kapasiteetista. Uudet saunatilat avattiin kesäkuussa 2023. Remontissa uudistettiin myös pukuhuoneita ja vilvoittelutiloja. === Tilaongelmat === Loppuvuodesta 2023 alkaen kylpylä alkoi kärsiä saunojen tilaongelmista, kun HS:n mukaan kävijämäärät kasvoivat voimakkaasti ja osa turistikävijöistä viipyy saunassa löylyä heittämättä.https://www.hs.fi/kaupunki/art-2000010085473.html == Lähteet == == Aiheesta muualla == * Verkkosivusto Luokka:Suomalaiset kylpylät Luokka:Maauimalat Luokka:Yleiset saunat Luokka:Katajanokka Luokka:Helsingin rakennukset ja rakennelmat Luokka:Kaartinkaupunki Luokka:Helsingin nähtävyydet
Wakame

Wakame (Undaria pinnatifida) on ruskoleviin kuuluva levälaji, jota käytetään ruoanlaitossa varsinkin Japanissa. Wakame voi kasvaa kolme metriä pitkiksi kasvustoiksi, joiden lehdykät ovat väriltään ruskeanvihreät. Sitä tavataan 15 metrin syvyyteen asti. Se valtaa uusia kasvupaikkoja nopeasti. Australian lähivesillä se on haitallinen vieraslaji, joka valtaa alaa alkuperäiseltä kasvillisuudelta. == Lähteet == == Aiheesta muualla == *Europe Aliens: Undaria pinnatifida (pdf) *Food and Agriculture Organization of the United Nations (FAO), Fisheries and Aquaculture Department: Undaria pinnatifida *Encyclopedia of Life (EOL): Undaria pinnatifida * M.D. Guiry in Guiry, M.D. & Guiry, G.M. 2016. AlgaeBase. World-wide electronic publication, National University of Ireland, Galway. Verkkoversio; Viitattu 3.9. 2016. Luokka:Ruskolevät Luokka:Ruoka-ainekset
Kuismanen

Kuismanen on suomalainen sukunimi muun muassa seuraavilla henkilöillä: * Into Kuismanen (1908–1955), kaukopartiomies ja tiedustelujohtaja * Kauko Kuismanen (1921–2015), eversti * Kimmo Kuismanen (s. 1950), arkkitehti * Leevi Kuismanen (1930–2016), kajakkimeloja * Mika Kuismanen, taloustieteilijä * Olavi Kuismanen (s. 1929), urheilija, jonka lajeja olivat muun muassa pesäpallo * Pertti Kuismanen (s. 1943), rata-autoilija ja jääkiekkoilija * Simo Kuismanen (1932–2015), meloja, Leevi Kuismasen veli ==Muut== * Osasto Kuismanen, erillinen pataljoona 4:n osasto * Kuismanen competition, rata-autoilun kilpatalli